กฎ ก.ตร. ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจ ชั้นประทวน และชั้นสัญญาบัตร (ฉบับที่ 3) พ.ศ. 2559

กฎ ก
กฎ ก.ตร.
ว่าด้วยการได้รับเงินเดือนสูงกว่าขั้นต่ำของข้าราชการตำรวจ
ชั้นพลตำรวจ ชั้นประทวน
และชั้นสัญญาบัตร (ฉบับที่ ๓)
พ.ศ. ๒๕๕๙[๑]
 

อาศัยอำนาจตามความในมาตรา
๓๑ (๒) และมาตรา ๖๘ วรรคสอง แห่งพระราชบัญญัติตำรวจแห่งชาติ พ.ศ. ๒๕๔๗ และมติ
ก.ตร. ในการประชุมครั้งที่ ๗/๒๕๕๙ เมื่อวันที่ ๒๒ มิถุนายน พ.ศ. ๒๕๕๙ จึงออกกฎ
ก.ตร. ไว้ ดังต่อไปนี้

ข้อ
๑ กฎ ก.ตร.
นี้ให้ใช้บังคับตั้งแต่วันที่ ๑ ตุลาคม พ.ศ. ๒๕๕๙ เป็นต้นไป

ข้อ
๒ ให้เพิ่มความต่อไปนี้เป็น (๘) และ
(๙) ของข้อ ๒ แห่งกฎ ก.ตร. ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจ
ชั้นประทวน และชั้นสัญญาบัตร พ.ศ. ๒๕๔๗
(๘) ผ่านการคัดเลือกหรือการสอบแข่งขันเป็นข้าราชการตำรวจชั้นพลตำรวจ
(๙)
เป็นข้าราชการตำรวจชั้นพลตำรวจที่กำลังศึกษาตามหลักสูตรการศึกษาใน (๑) ถึง (๔) และให้รวมถึงผู้ที่ไม่สำเร็จการศึกษาตามหลักสูตรใน
(๓) และ (๔)
ที่สมควรจะให้รับราชการเป็นข้าราชการตำรวจต่อไปตามหลักเกณฑ์และวิธีการที่สำนักงานตำรวจแห่งชาติกำหนด


ให้ไว้ ณ วันที่ ๑๙
กรกฎาคม พ.ศ. ๒๕๕๙
พลเอก ประวิตร วงษ์สุวรรณ
รองนายกรัฐมนตรี
ปฏิบัติราชการแทนนายกรัฐมนตรี
ประธานกรรมการข้าราชการตำรวจ
หมายเหตุ :-
เหตุผลในการประกาศใช้กฎ ก.ตร. ฉบับนี้ คือ
โดยที่อัตราเงินเดือนของนักเรียนในสถานศึกษาของสำนักงานตำรวจแห่งชาติมีความแตกต่างจากนักเรียนของเหล่าทัพอื่นซึ่งได้รับเงินเดือนในอัตราที่มากกว่าจึงควรกำหนดให้เป็นไปในแนวทางเดียวกันและสอดคล้องกับสภาพเศรษฐกิจในปัจจุบัน ดังนั้น
สมควรแก้ไขให้นักเรียนในสถานศึกษาของสำนักงานตำรวจแห่งชาติได้รับอัตราเงินเดือนสูงกว่าขั้นต่ำ
และให้นักเรียนที่ศึกษาในสถานศึกษาของสำนักงานตำรวจแห่งชาติในระดับอุดมศึกษาที่ไม่สำเร็จการศึกษาและจะได้รับการแต่งตั้งเลื่อนชั้นเป็นข้าราชการตำรวจชั้นประทวน
ให้ได้รับอัตราเงินเดือนตามคุณวุฒิหรือในขั้นที่ได้รับอยู่เดิม จึงจำเป็นต้องออกกฎ ก.ตร.
นี้
ปุณิกา/ปริยานุช/จัดทำ
๑ สิงหาคม ๒๕๕๙

นุสรา/ตรวจ
๑๖ สิงหาคม
๒๕๕๙






[๑] ราชกิจจานุเบกษา
เล่ม ๑๓๓/ตอนที่ ๖๓ ก/หน้า ๓/๒๘ กรกฎาคม ๒๕๕๙